
Taotlus liiklusohutuse parandamiseks Sinimäe alevikus

Lugupeetud Transpordiameti esindajad

Seoses sellega, et osa Narva-Jõesuu Kooli Sinimäe tegutsemiskoha õppetööst toimub praegu endise vallamaja hoones aadressil Narva-Jõesuu linn, Sinimäe alevik, Pargi tn 2, peavad õpilased igapäevaselt ületama Kesk tänavat selle läheduses asuva ülekäiguraja kaudu.

Liiklusohutuse parandamiseks ning liikluse rahustamiseks ülekäiguraja piirkonnas palume kaaluda künnise rajamist Kesk tänavale Pargi tn 2 läheduses asuva ülekäiguraja juurde.

Juhul kui Transpordiametil ei ole võimalik nimetatud meedet ellu viia, palume edastada Narva-Jõesuu Linnavalitsusele kõnealuse rajatise projekteerimiseks vajalikud tingimused ja tehnilised nõuded. Eelarveliste võimaluste olemasolul on linnavalitsus valmis tellima projekteerimistööd ning finantseerima rajatise väljaehitamist.

Palume teavitada meid teie seisukohast ja võimalikest edasistest tegevustest.

Loodame jätkuvale koostööle.



Lugupidamisega

(allkirjastatud digitaalselt)

Anžela Jakutova
rahandusosakonna juhataja
linnapea ülesannetes

